Mairg théid tar toil a athar
Cormac Mhac Taidhg Bhallaigh Ó Dálaigh
Mairg théid tar toil a athar
ar a ghoin gidh bé as bhreitheamh;
eagail a fhearg uan d'fhiochadh,
criothar dhearg fan buan beithear.
Dlighid clann umhla d'aithribh;
an umhla an t-ann nach foighthir
cuimhne gaoil dóibh ní dlighthir;
sirfidh cóir taoibh Is troighthigh.
Ní sgaoilfe síoth dar snadhmadh;
go bhfríoth dar dtaoibh-ne turbhadh
do-ghéabhtha i mbais Dé a dhearbhadh
dá ndearnadh sé ar crois cunnradh.
Gur guais deaghail re díoghain
fuair do chneadhaibh fan gcánaidh;
a searg mar sin ná saoilidh
fearg fhaoilidh fhir an álaidh.
Súil linn aga ar n-a
oighidh;
madh fada sinn ar slighidh
cóir do dhearg cíogh dar gcobhair
ní fhoghain fearg ríogh righin.
A bhiodhbha as ní hogail,
glas ar a dhiomdha druididh;
maith do-cháidh críoch an chogair
síoth cogaidh cáigh do chuidigh.
Leanfaidh chóir na ndealg ndomhan
an leanb ag óigh do hoileadh;
dana ó luing na bhfear bhfaladh
aghadh ar thuinn cneadh
gcroidheadh.
Téid ar each croinn ler chaomhain
an fear do choill an gcánaidh;
rug a ghaol ar ghuin aoinfhir;
saoilidh gur shaor fhuil Ádhaimh.
Faill sa taobh thinn nír thugtha;
a ghaol do fhill dá n-eachtra
sreabh chiuin don fhuil-se an ochta
cuisle bhactha an riuidh reampa.
Dáil san aongha ní fhuighbhe
— caomhna cáigh Is dá cuibhdhe;
bheith dhí gan fhior gan oidhre
ciodh far dhoilghe trí thairnge?
Do dháil a fhuil go humhal,
a ghuin ní tráigh gan toradh;
mairg fhear do-cháidh dhá gcuireadh
fuigheal áir na bhfear bhfaladh.
Bíodh gur dlighidh ar ndaoradh
síodh san slighidh dhar seoladh;
gidh bé thall díon nar díoladh
ríoghan ann re díol deoradh.
Oiltir lé aonmhac óighe
ler saoradh na sé líne
ní ghabh sein díol, a
dhaoine,
aoighe ríogh go gcneidh gcíghe.
Gur bhac a fhíonfhuil d'iarraidh
glas ar a dhíoghail dúinidh,
rug sein an bhfeirg re fánaidh
neimh álaidh dheirg an Dúilimh.
Mór re a íoc teinne an tairnge
síoth rinn-ne gé do-righne;
nír dháil rí duais budh doilghe
guais t'oidhre i gclí dar gcinn-ne.
Tug an cíogh i n-a gceanaibh
a ndíon mar rug do roghain;
trí thráth i n-uaigh dot oidhir
doiligh fhuair các do chabhair.
Fuair tríonn créachta nar chubhaidh;
a n-éarca do dhíol dlighidh;
do dhearg sé teallach
troighigh
d'oidhir Dé ceannach cinidh.
Síoth im chion féin nach fuighinn
a-né as críoch d'fhior a fhulaing
i nguin fir fríoth dar bhfoirinn;
do thoirinn sin fíoch th'ubhaill.
Tug t' oidhir seal dar séana;
ar dteacht do shoighin shíodha,
bíoth gan éacht ríogh do
rádha,
gníomh dána créacht an
chíogha.
Feis chabhra cáigh do cheangail
an fáidh ler snadhma sloinnidh;
tig sin 'n-a suirghe dhaingin
fuighle an aingil ribh roinnidh.
Crú an taoibh — ní beag an
baoghal — 
ar ngaoil do bhean a bádhadh;
fada sibh uam it éanar
gér dual féaghadh fhir áladh.
Long cíghe im choinne cuirthear
coinne ar sídhe go snadhmthar;
go buain t'oidhre dhar n-iomchar
tiomchal cuain oirn-ne Is anfadh.
Ar chneadhaibh ní cóir cuimhne
ó ndeachaidh sláin 'n-ar seilbh-ne;
slán ó ghuin an fear foirne;
ná lean oirn-ne fhuil th'eidhre.
Cuirfidh i gcéill far gcabhair
Muire dá mbé ar mo bhuidhin
dalta glún don óigh th'oidhir;
cóir troigidh ar gcúl cuiridh.
Suirghe do-chóidh 'n-a chéile
fuighle as ar dhóigh ar ndín-ne;
cionnus libh liamhain óighe
is t'iarraidh cóire i gcneidh cíghe.
A réalta eoil ar n-ealbha
ná déana chóir far gcomhdha;
leig síneadh id dhigh diomdha,
iomdha id thigh fírfhear foghla.
Fáth as ar dhéanta ar ndearadh
Éabha led ghrás do gabhadh;
iomdha ar neamh tí do tileadh
nár thileadh dhí achd fear faladh.
Fag síodh a fhaladh uadha
an cíogh do tolladh trín-ne;
gach guin eile mar fhóire
t'óighe as luibh cneidhe cíghe.
Páis t'oidhir do thaobh toile
do shaor ón oighidh t'fhine;
do fhear tú t'fhuil don uile
do bhuille sguir crú an chridhe.
Tairg ríghtheach Dé gan dúnadh;
bíthear do réir na ríobhan
triall go hóigh ar gach aoinfhear;
dóigh aoigheadh riamh gach ríoghan.
Ní mó d'fholtaibh trí
thairnge — 
gontair an cíogh dar gcoimhdhe;
cóir do-gheabh sé ler seilbh-ne,
fear na seilbhe Is é an t-oidre. Mairg.